b"\n_START_ARTICLE_\nArquejat\n_START_PARAGRAPH_\nL'arquejat \xc3\xa9s una t\xc3\xa8cnica utilitzada en fructicultura arb\xc3\xb2ria que consisteix a corbar, amb l'ajut de lligadures les branques dels arbres fruiters per tal d'estimular la producci\xc3\xb3 de fruits gr\xc3\xa0cies a una millor difusi\xc3\xb3 de la saba cap als brots de fruits. _NEWLINE_L'arquejament s'ha utilitzat des de fa molt temps. Es troben mencions a aquest procediment al segle XVIII. Segons el fruticultor franc\xc3\xa8s del segle XIX franc\xc3\xa8s Dubreuil: \xc2\xabl'arquejament imita el que es produeix naturalment en els arbres abandonats a ells mateixos\xc2\xbb_NEWLINE_Aquest procediment ha estat utilitzat com un complement a l'esporgada i per \xe2\x80\x9caturar\xe2\x80\x9d els arbres massa vigorosos. M\xc3\xa9s tard aquesta t\xc3\xa8cnica s'ha abandonat per\xc3\xb2 alguns arboricultors, com H. Lepage, l'han reactualitzat.\n_START_SECTION_\nArquejament Lepage\n_START_PARAGRAPH_\nLa t\xc3\xa8cnica de l'arquejament Lepage va ser creada a la d\xc3\xa8cada de 1950._NEWLINE_Els joves plan\xc3\xa7ons flexibles es planten, lleugerament inclinats, i espaiats 1,5 m al llarg d'una armadura feta de 3 filferros horitzontals espaiats 50 cm. A l'abril-maig, els plan\xc3\xa7ons s\xc3\xb3n arquejats lligant la punta de cadascun al plan\xc3\xa7\xc3\xb3 seg\xc3\xbcent, a uns 40 cm d'altura. Durant l'estiu els esperons que apareguin tamb\xc3\xa9 s\xc3\xb3n arquejats i fixats, excepte un sol brot localitzat a l'\xc3\xbaltim ter\xc3\xa7 del plan\xc3\xa7\xc3\xb3, que ser\xc3\xa0 deixat en vertical, crixer\xc3\xa0 amb vigor i al seu torn tamb\xc3\xa9 ser\xc3\xa0 arquejat l'any seg\xc3\xbcent. Aquesta operaci\xc3\xb3 es repetir\xc3\xa0 de manera que es formi una tercera filera d'arcs. _NEWLINE_Les \xc3\xbaniques operacions d'esporga seran les destinades al rejoveniment. Aquesta forma \xc3\xa9s convenient a les pomeres i pereres de vigor moderat i als cirerers sobre un portaempelt debilitant.\n_START_SECTION_\nM\xc3\xa8tode Bouch\xc3\xa9-Thomas\n_START_PARAGRAPH_\nEl m\xc3\xa8tode Bouch\xc3\xa9-Thomas (presentat a partir de 1945) est\xc3\xa0 basat a inclinar les branques 30\xc2\xb0, la conservaci\xc3\xb3 absoluta de la gemma terminal i l'enfranquissament. Els plan\xc3\xa7ons es planten dos per dos obliquament. La dist\xc3\xa0ncia de plantaci\xc3\xb3 \xc3\xa9s de 2 - 2,50 m.\n_START_SECTION_\nCord\xc3\xb3 vertical Ferragutti\n_START_PARAGRAPH_\nL'armadura de contra-espatllera est\xc3\xa0 feta de pals espaiats 4 m sobre els quals s'estenen 6 filferros. S'arquegen totes les branques laterals, les que no es dirigeixen en el sentit de la filera es suprimeixen per pin\xc3\xa7ament en el moment que s'originen. El comen\xc3\xa7ament en el qual les plantes fructifiquen \xc3\xa9s molt r\xc3\xa0pid quan el seu extrem desapareix es fa un nou arquejament dels brots de l'anterior per a substituir-lo."